Offentliggørelse af en ansøgning om godkendelse af en væsentlig ændring af varespecifikationen i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2019/C 393/03)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1), inden for en frist på tre måneder fra datoen for denne offentliggørelse

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring, jf. artikel 53, stk. 2, første afsnit, i forordning (EU) nr. 1151/2012

»CINTA SENESE«

EU-nr.: PDO-IT-0491-AM01 — 5.4.2019

BOB (X) BGB ()

1. Ansøgende sammenslutning og legitim interesse

Consorzio di Tutela della Cinta Senese DOP Strada di Cerchiaia, 41/4 53100 Siena ITALIEN

Tlf. +39 05771606961

Fax +39 05771601244

E-mail: info@cintasenesedop.it

Consorzio di Tutela della Cinta Senese DOP består af producenter af Cinta Senese og har beføjelse til at indgive en ansøgning om ændring i henhold til artikel 13, stk. 1, i dekret nr. 12511 af 14. oktober 2013 fra Ministero delle politiche agricole alimentari e forestali (det italienske landbrugsfødevare- og skovministerium).

2. Medlemsstat eller tredjeland

Italien

3. Afsnit i varespecifikationen, som berøres af ændringen

☐ Produktets betegnelse

☒ Beskrivelse af produktet

☒ Geografisk område

☐ Bevis for oprindelse

☒ Produktionsmetode

☐ Tilknytning

☒ Mærkning

☒ Andet (kontrol)

4. Type ændring(er)

☒ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB.

☐ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende).

5. Ændringer

Beskrivelse af produktet

— Teksten i varespecifikationens artikel 1: »Den beskyttede oprindelsesbetegnelse (BOB) »Cinta Senese« er udelukkende forbeholdt kød fra svin, der er født, opdrættet og slagtet i Toscana, og som opfylder de betingelser og krav, der er fastsat i denne varespecifikation, som er udarbejdet i overensstemmelse med forordning (EF) nr. 510/2006«.

affattes som følger:

»Den beskyttede oprindelsesbetegnelse (BOB) »Cinta Senese« er udelukkende forbeholdt alle spiselige dele af slagtekroppe af svin, der er født, opdrættet og slagtet i Toscana, og som opfylder de betingelser og krav, der er fastsat i denne varespecifikation, som er udarbejdet i overensstemmelse med forordning (EU) nr. 1151/2012«.

Ændringerne omfatter bl.a.:

1. Ordene »kød fra svin« erstattes af »alle spiselige dele af slagtekroppe af svin«, eftersom den nye udgave af artikel 2 i varespecifikationen fastsætter, at den beskyttede oprindelsesbetegnelse »Cinta Senese« ikke blot betegner de dele af slagtekroppen, der kan betegnes som »kød«, men også alle andre spiselige dele af slagtekroppen. Denne ændring finder anvendelse på punkt 4.2 i det resumé, der blev offentliggjort i Den Europæiske Unions Tidende C 200 af 7. juli 2011, og gennemføres i punkt 3.2 i det enhedsdokument, der er knyttet til denne ansøgning om ændring.

2. Ordene »forordning (EF) nr. 510/2006« erstattes af henvisningen »forordning (EU) nr. 1151/2012« med henblik på at bringe varespecifikationen i overensstemmelse med den nyeste gældende standard inden for beskyttede oprindelsesbetegnelser (BOB), beskyttede geografiske betegnelser (BGB) og garanterede traditionelle specialiteter (GTS).

— Teksten i varespecifikationens artikel 2: »Den beskyttede oprindelsesbetegnelse »Cinta Senese« er forbeholdt kød, der er fremstillet i overensstemmelse med denne varespecifikation. — Fysiske og kemiske egenskaber Kød skal for at kunne være omfattet af den beskyttede oprindelsesbetegnelse »Cinta Senese« have følgende fysiske og kemiske egenskaber (pr. 100 g spiseligt kød — 24 timer efter slagtning): — vandindhold højst 78 % — fedtindhold mindst 2,5 % (målt i kammusklen) — pH-værdi på 45 (pH målt 45 minutter efter slagtning) på mellem 6 og 6,5. — Visuelle og organoleptiske egenskaber Kød skal for at kunne være omfattet af den beskyttede oprindelsesbetegnelse »Cinta Senese« have følgende visuelle og organoleptiske egenskaber: — kraftig rosa og/eller rødt — fin i teksturen — kompakt konsistens, lettere fedtmarmoreret, mørt, saftigt med en duft af frisk kød.«

affattes som følger:

»Den beskyttede oprindelsesbetegnelse »Cinta Senese« er forbeholdt alle spiselige dele, der i overensstemmelse med denne varespecifikation er udskåret af svineslagtekroppe, der har kød med følgende egenskaber.

— Fysiske og kemiske egenskaber (pr. 100 g spiseligt kød — 24 timer efter slagtning) — et vandindhold på højst 78 % — et fedtindhold på mindst 2,5 % — en pH45-værdi (pH målt 45 minutter efter slagtning) på mellem 6 og 6,5.

— Sensoriske egenskaber — en klar rosa og/eller rød farve — en fin tekstur — en kompakt konsistens, lettere fedtmarmoreret, mørt med en duft af frisk kød.«

Ændringerne omfatter bl.a.:

1. Ordene »kød, der er fremstillet«, erstattes af »alle spiselige dele, der […] er udskåret«, således at den beskyttede oprindelsesbetegnelse »Cinta Senese« kan betegne ikke blot de dele af slagtekroppen, der kan betegnes som »kød«, men også alle andre spiselige dele af slagtekroppen, for at leve op til traditionen om, at alle spiselige dele af svinet og ikke blot kødet kan spises.

2. Det fastslås, at de egenskaber, der skal være til stede for, at et stykke kan betegnes som »kød«, gør det muligt at klassificere slagtekroppen på passende vis og dermed ikke blot at betragte »kødet«, men også alle de øvrige spiselige stykker af slagtekroppen som værende omfattet af den beskyttede oprindelsesbetegnelse »Cinta Senese«. Følgelig: — tilføjes ordene »udskåret af svineslagtekroppe, der har kød med følgende egenskaber« — følgende udgår, fordi anvendelsesområdet for den beskyttede oprindelsesbetegnelse »Cinta Senese« hermed begrænses alene til »kød«: — ordene »Kød skal for at kunne være omfattet af den beskyttede oprindelsesbetegnelse »Cinta Senese« have følgende fysiske og kemiske egenskaber«, — ordene »Kød skal for at kunne være omfattet af den beskyttede oprindelsesbetegnelse »Cinta Senese« have følgende visuelle og organoleptiske egenskaber«.

3. Ordene »målt i kammusklen« udgår, fordi oplysningerne om fedtindholdet kan kontrolleres i andre dele af slagtekroppen, idet der på denne måde kan opnås et resultat, der er nøjagtig lige så pålideligt og repræsentativt for det certificerede produkts kvalitet. Forpligtelsen til udelukkende at kontrollere denne oplysning i »kammusklen« udgør således en begrænsning, som skal fjernes i overensstemmelse med det, der er fastsat for parametrene vedrørende vandindhold og pH-værdi, for hvilke det ikke er specifikt angivet, hvilken anatomisk del, der skal undersøges. Denne ændring finder anvendelse på punkt 4.2 i det resumé, der blev offentliggjort i Den Europæiske Unions Tidende C 200 af 7. juli 2011, og gennemføres i punkt 3.2 i det enhedsdokument, der er knyttet til denne ansøgning om ændring.

4. Ordene »visuelle og organoleptiske« erstattes af »sensoriske«, for dette ord er teknisk set bedre egnet til på udtømmende vis at angive de egenskaber, som standarden definerer (farve, tekstur og konsistens). Denne ændring finder anvendelse på punkt 4.2 i det resumé, der blev offentliggjort i Den Europæiske Unions Tidende C 200 af 7. juli 2011, og gennemføres i punkt 3.2 i det enhedsdokument, der er knyttet til denne ansøgning om ændring.

5. Ordet »saftigt« udgår, fordi det henviser til et parameter (smagen), der med henvisningen til en fødevares evne til at fremkalde spytdannelse under tygning ikke kan verificeres ved hjælp af en simpel visuel undersøgelse af produktet som sådan. Denne ændring finder anvendelse på punkt 4.2 i det resumé, der blev offentliggjort i Den Europæiske Unions Tidende C 200 af 7. juli 2011, og gennemføres i punkt 3.2 i det enhedsdokument, der er knyttet til denne ansøgning om ændring.

Geografisk område

— Følgende fremgår af teksten i varespecifikationens artikel 3: »Produktionsområdet for »Cinta Senese« BOB kød omfatter hele Toscana-regionen op til 1 200 m over havet, idet miljøforholdene ikke længere er gunstige for avlen over denne højde.«

Ordet »kød« udgår, fordi det i den nye version af artikel 2 fastslås, at den beskyttede oprindelsesbetegnelse »Cinta Senese« ikke blot betegner de dele af slagtekroppen, der kan betegnes som »kød«, men også alle andre spiselige dele af slagtekroppen.

Produktionsmetode

— Følgende stykke i varespecifikationens artikel 5: »Race: De svin, der anvendes til produktion af kød, der er omfattet af den beskyttede oprindelsesbetegnelse »Cinta Senese«, er udelukkende dyr, som stammer fra parring af svin, der begge er opført i registret og/eller stambogen for gentypen »Cinta Senese«.«

affattes som følger:

»Race: De svin, fra hvilke dele af slagtekroppen er omfattet af den beskyttede oprindelsesbetegnelse »Cinta Senese«, er udelukkende dyr, som stammer fra parring af svin, der begge er opført i registret og/eller stambogen for gentypen »Cinta Senese«.«

Med ændringen erstattes ordene »der anvendes til produktion af kød, der er omfattet« med »fra hvilke dele af slagtekroppen er omfattet«, for at tilpasse den del af teksten til den nye version af artikel 2, i henhold til hvilken den beskyttede oprindelsesbetegnelse »Cinta Senese« ikke blot betegner de dele af slagtekroppen, der kan betegnes som »kød«, men også alle andre spiselige dele af denne slagtekrop.

— Følgende stykke i varespecifikationens artikel 5: »Smågrise (op til fire måneder gamle), der er opstaldede, kan imidlertid fodres med fodertilskud for at opfylde det samlede daglige ernæringsbehov.«

affattes som følger:

»For smågrise (op til fire måneder gamle) og diegivende søer, der er opstaldede, kan fodertilskud derimod udgøre hele den daglige foderration, uanset hvilken type fodertilskud der anvendes.«

Ændringen består i:

1. indsættelse af ordene »og diegivende søer« for at fastslå, at muligheden for at dække det samlede daglige ernæringsbehov med fodertilskud i mængder svarende til hele den krævede fodermængde, ikke kun gælder for smågrise op til fire måneder, men også for diegivende søer, fordi de befinder sig også i en særlig sårbar livsfase og har behov for et passende proteintilskud

2. tilføjelse af ordene uanset hvilken type fodertilskud der anvendes, for at fastslå, at de produkter, der udgør smågrisenes daglige foderration, indtil de er fire måneder, og diegivende søers daglige foderration ligeledes kan afvige fra den foderration, der anvendes i alle andre tilfælde, fordi både smågrise op til fire måneder og diegivende søer befinder sig i en særlig sårbar livsfase og har behov for et passende proteintilskud.

— Følgende stykke i varespecifikationens artikel 5: »Følgende fodertilsætninger er tilladt: — energiprodukter: alle fuldkornsprodukter — proteinprodukter: olieplanter (med undtagelse af soja og heraf afledte produkter) og alle bælgplanter — fiberprodukter: foder, frugt og friske grøntsager, biprodukter fra kornmaling.«

affattes som følger:

»Følgende fodertilskud er tilladt:

— energiprodukter: alle fuldkornsprodukter og/eller biprodukter heraf, herunder fra formaling.

— proteinprodukter: olieplanter (med undtagelse af soja og heraf afledte produkter) og alle hele bælgplanter og/eller biprodukter heraf

— fiberprodukter: foder, frisk frugt og friske grøntsager og/eller biprodukter heraf.«

Ændringen består i:

1. indsættelse af ordene »og/eller biprodukter heraf« i alle kategorier af fodertilskud, der kan anvendes i foderrationen for at angive, at det for hvert enkelt fodertilskud er muligt (ved tilsætning eller erstatning) at anvende netop de tilsvarende biprodukter, eftersom der er tale om foder, som ikke indeholder nogen form for sundhedsmæssig kontraindikation, og hvis indtagelse ikke har nogen negativ indflydelse på kendetegnene for de stykker af de halve slagtekroppe, der betegnes som »Cinta Senese« BOB

2. ordene »biprodukter fra kornmaling« i leddet vedrørende »fiberprodukter« udgår og erstattes af ordene »herunder fra formaling«, der indsættes i leddet vedrørende »kornprodukter«, for det er mere logisk at indsætte dem her for at lette læsningen af teksten.

Denne ændring gennemføres i punkt 3.3 i det enhedsdokument, der er knyttet til denne ansøgning om ændring.

— I teksten i varespecifikationens artikel 5 efter følgende sætning: »Påføring af brændemærke og/eller udskæringsmærke foretages henholdsvis på slagteriet og/eller opskæringsvirksomheden.«

indsættes (uændret) følgende sætning, der oprindeligt indgik i varespecifikationens artikel 8:

»Brændemærket gengiver logoet for den beskyttede oprindelsesbetegnelse »Cinta Senese« og slagteriets kodenummer.«

Denne omvending begrundes med, at der er tale om en bestemmelse vedrørende et aspekt (påføring af brændemærket), der svarer til en fase, der går forud for markedsføringen af produktet (slagtning), og som netop er omfattet af artikel 5, mens artikel 8 vedrører de oplysninger, som skal ledsage selve produktet, når det (efter slagtning og udskæring) markedsføres.

— I artikel 5 i varespecifikationen, der bestemmer: »Efter slagtning nedkøles og udskæres kødet i de udskæringer og stykker, der er beregnet til konsum eller til fremstilling af traditionelt toskansk charcuteri.«,

erstattes ordet »kød« af ordet »den halve slagtekrop«, fordi det i den nye version af artikel 2 fastslås, at den beskyttede oprindelsesbetegnelse »Cinta Senese« ikke blot betegner de dele af slagtekroppen, der kan betegnes som »kød«, men også alle andre spiselige dele af den halve slagtekrop. Sætningen lyder herefter:

»Efter slagtning nedkøles og udskæres den halve slagtekrop i de udskæringer og stykker, der er beregnet til konsum eller til fremstilling af traditionelt toskansk charcuteri.«

Mærkning

— Teksten i varespecifikationens artikel 8: »Alle stykker udskåret af den halve brændemærkede slagtekrop, der er bestemt til den endelige forbruger, skal bære et mærke med følgende oplysninger: 1) det i artikel 9 omhandlede logo 2) den beskyttede betegnelse: Cinta Senese D.O.P. 3) EU-mærket eller udtrykket »Denominazione d’Origine Protetta« (beskyttet oprindelsesbetegnelse) 4) kodenummer for sporbarhed, der muliggør identifikation af dyret (sted og fødselsdato), sted og dato for slagtning og opskæring og antallet af salgssteder. Mærket med de ovenfor nævnte oplysninger skal være uudsletteligt, både på udskæringer og/eller forpakkede produkter. Eventuelle garantioplysninger henvendt til forbrugeren«

erstattes af:

»Alle stykker udskåret af den halve brændemærkede slagtekrop, der er bestemt til den endelige forbruger, skal bære et mærke med følgende oplysninger:

1) det i artikel 9 omhandlede logo

2) den beskyttede betegnelse: Cinta Senese D.O.P.

3) EU-symbolet

4) kodenummer for sporbarhed, der muliggør identifikation af dyret (sted og fødselsdato), sted og dato for slagtning og opskæring og de mængder, der er udbudt til salg.

Når det produkt, der er bestemt til den endelige forbruger, er færdigpakket, skal ovennævnte oplysninger anføres på en uudslettelig etiket, der er påsat selve produktet.

Eventuelle garantioplysninger henvendt til forbrugeren kan ligeledes gengives.«

Ændringerne omfatter bl.a.:

1. i tredje led erstattes ordet »communautaire« af ordet »de l'Union« i den franske udgave for at lette forståelsen af bestemmelsen (ændringen vedrører ikke den danske udgave), og ordene »eller udtrykket »Denominazione d’Origine Protetta« (beskyttet oprindelsesbetegnelse)« udgår, for [som det fremgår af forordning (EU) nr. 1151/2012, artikel 12, stk. 3] er anvendelsen af EU-symbolet et krav, og det kan ikke erstattes af benævnelsen »Denominazione d’Origine Protetta« eller af forkortelsen herfor »D.O.P.« (hvis tilstedeværelse i øvrigt allerede kræves i listens andet led). Denne ændring finder anvendelse på punkt 4.8 i det resumé, der blev offentliggjort i Den Europæiske Unions Tidende C 200 af 7. juli 2011, og gennemføres i punkt 3.6 i det enhedsdokument, der er knyttet til denne ansøgning om ændring

2. sætningen »[m]ærket med de ovenfor nævnte oplysninger skal være uudsletteligt, både på udskæringer og/eller forpakkede produkter« erstattes med sætningen »[n]år det produkt, der er bestemt til den endelige forbruger, er færdigpakket, skal ovennævnte oplysninger anføres på en uudslettelig etiket, der er påsat selve produktet«, for at tydeliggøre denne bestemmelse. Denne ændring finder anvendelse på punkt 4.8 i det resumé, der blev offentliggjort i Den Europæiske Unions Tidende C 200 af 7. juli 2011, og gennemføres i punkt 3.6 i det enhedsdokument, der er knyttet til denne ansøgning om ændring

3. i sætningen »[e]ventuelle garantioplysninger henvendt til forbrugeren« i artikel 8 tilføjes ordene »kan ligeledes gengives« for at lette forståelsen af teksten.

Andet

Kontrol

— Teksten i varespecifikationens artikel 7: »Kontrollen med produktets overensstemmelse med varespecifikationen udføres af en kontrolinstans i henhold til bestemmelserne i artikel 10 og 11 i forordning (EF) nr. 510/2006. Denne instans er: Istituto Nord Est Qualità — I.N.E.Q, Via Nazionale, 33/35 — 33030 Villanova di San Daniele del Friuli (Udine), Italien, tlf. +39 0432956951; fax +39 0432956955; e-mail: info@ineq.it.«

ændres som følger for at bringe den i overensstemmelse med ovennævnte ændringer af lovgivningen om BOB, BGB og GTS og ajourføre kontrolinstansens kontaktoplysninger, idet den (efter vedtagelsen af varespecifikationen) har ændret firmanavn og adresse:

»Kontrollen med overholdelsen af varespecifikationen foretages i henhold til bestemmelserne i artikel 37 i forordning (EU) nr. 1151/2012. Den kontrolinstans, der har fået overdraget denne opgave, er: IFCQ CERTIFICAZIONI, via Rodeano n° 71, San Daniele del Friuli (Udine), Italien, tlf. +39 0432940349; fax +39 0432943357; e-mail: info@ifcq.it, ifcq@pec.it«

ENHEDSDOKUMENT

»CINTA SENESE«

EU-nr.: PDO-IT-0491-AM01 — 5.4.2019

BOB (X) BGB ()

1. Betegnelse(r)

»Cinta Senese«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.1. Kød (og slagteaffald), fersk

3.2. Beskrivelse af produktet med betegnelsen i punkt 1

Den beskyttede oprindelsesbetegnelse »Cinta Senese« er forbeholdt alle spiselige dele af slagtekroppe af svin af racen Cinta Senese, der er avlet fritgående eller delvis fritgående, og som stammer fra parring af dyr, der begge er opført i registret og/eller stambogen for gentypen »Cinta Senese«.

Ved afsætning skal »Cinta Senese« BOB have følgende fysisk-kemiske egenskaber (pr. 100 g spiseligt kød — 24 timer efter slagtning): et vandindhold på højst 78 %, et fedtindhold på mindst 2,5 % og en pH45-værdi (pH målt 45 minutter efter slagtning): på mellem 6 og 6,5.

Desuden skal det have følgende sensoriske egenskaber: en kraftig rosa og/eller rød farve en fin tekstur en kompakt konsistens, lettere fedtmarmoreret, mørt med en duft af frisk kød.

3.3. Foder (kun for produkter af animalsk oprindelse) og råvarer (kun for forarbejdede produkter)

Foderet kommer fra græsning i skov og/eller på bare jorder, der er tilplantet med foderplanter og korn i det i punkt 4 afgrænsede område. Det er tilladt at give et dagligt fodertilskud som en del af den daglige foderration, der for svin på over 4 måneder højst må udgøre 2 % af dyrets levende vægt.

Kun — og udelukkende — ved eller som følge af ugunstige vejrforhold, når græsning på eng og i skov ikke kan udnyttes fuldt ud på grund af tørke, lange regnperioder eller snedække, er det tilladt at give et dagligt fodertilskud ud over grænsen på 3 % af den levende vægt for at sikre dyrets normale ernæring.

Fodertilskuddets bestanddele skal for mindst 60 % af den samlede tildelte mængdes vedkommende stamme fra det geografiske produktionsområde.

Følgende fodertilskud er tilladt:

— energiprodukter: alle fuldkornsprodukter og/eller biprodukter heraf, herunder fra formaling.

— proteinprodukter: olieplanter (med undtagelse af soja og heraf afledte produkter) og alle hele bælgplanter og/eller biprodukter heraf

— fiberprodukter: foder, frugt og friske grøntsager og/eller biprodukter heraf.

Det er også tilladt at give vitamin- og/eller mineraltilskud.

3.4. Specifikke etaper af produktionen, som skal finde sted i det afgrænsede geografiske område

De produktionsfaser, der skal finde sted i det geografiske område, der er afgrænset i punkt 4 i dette enhedsdokument, er fødsel, opdræt og slagtning af de dyr, hvorfra »Cinta Senese« BOB kødet stammer.

3.5. Særlige regler for udskæring, rivning eller emballering osv. af det produkt, som betegnelsen henviser til

—

3.6. Særlige regler for mærkning af det produkt, den registrerede betegnelse henviser til

De halve slagtekroppe af »Cinta Senese« skal brændemærkes på følgende dele: skinke, kam, brystflæsk, bov og hals. Brændemærket gengiver logoet for den beskyttede oprindelsesbetegnelse »Cinta Senese« og slagteriets kodenummer.

Alle stykker udskåret af den halve brændemærkede slagtekrop, der er bestemt til den endelige forbruger, skal bære et mærke med følgende oplysninger:

1) logoet

2) den beskyttede betegnelse: Cinta Senese D.O.P.

3) EU-symbolet

4) kodenummer for sporbarhed, der muliggør identifikation af dyret (sted og fødselsdato), sted og dato for slagtning og opskæring og de mængder, der er udbudt til salg.

Når det produkt, der er bestemt til den endelige forbruger, er færdigpakket, skal ovennævnte oplysninger anføres på en uudslettelig etiket, der er påsat selve produktet.

Logoet består af et mørkerødt våbenskjold med en tegning af et mørkegråt svin ombundet med en hvid banderole; våbenskjoldet er omgivet af en mørkerød cirkel, hvori der også står »allevata in Toscana secondo tradizione« (traditionelt opdrættet i Toscana). Under våbenskjoldet og uden for cirklen står der »Cinta Senese D.O.P.«. Logoet kan udføres med de samme skrifttyper i sort/hvid på diverse underlag, forstørres eller formindskes, men proportionerne og teksten skal overholdes.

4. Præcis afgrænsning af det geografiske område

Produktionsområdet omfatter hele Toscana-regionen op til 1 200 m over havet, idet miljøforholdene ikke længere er gunstige for avlen over denne højde.

5. Tilknytning til det geografiske område

Tilknytningen mellem betegnelsen »Cinta Senese« BOB og oprindelsesområdet er netop begrundet i den form for opdræt og fodring af racen, der giver den de i punkt 3.2 nævnte egenskaber. Det afgrænsede geografiske område er kendetegnet ved blandede skove med mange egearter og agernproduktion og ved de mange marginale dyrkede jorde. Disse græsningsområder, der har en ringe bonitet og er lerholdige, er generelt tilplantet med foder til opfedning og er typiske for klima- og jordbundsforholdene i Toscana. Menneskets indgriben gennem århundreder har forædlet Cinta Senese-racen, der har robuste lemmer og generelt en robust bygning, den er hårdfør, nøjsom, har stor tilpasningsevne og resistens over for sygdomme og er i stand til næsten udelukkende at udnytte de naturlige ressourcer, der er typiske for Toscana. Opdræt som fritgående og/eller delvis fritgående er endnu i dag som tidligere den gængse opdrætsmetode. Grisene græsser således i skoven og på egnede jorder og hentes derefter hjem om natten eller i kritiske perioder før og efter faring. Denne form for opdræt, hvor grisene udnytter skovenes og jordernes ressourcer, gør det muligt at undgå en lang række sundhedsproblemer og stress hos dyrene, hvilket har en gunstig indvirkning på kødets egenskaber og kvalitet. Kødet er således kendetegnet ikke blot ved en let intramuskulær fedtmarmorering, der er synlig på udskæringerne, men også ved et minimumsindhold af fedt, der er fastsat i punkt 3.2, og som ikke findes i alt svinekød og betragtes som et vigtigt element, der sikrer kødet smag og saftighed. Et andet interessant kendetegn ved kød fra »Cinta Senese« er sammensætningen af umættede fedtsyrer, der er kendetegnet ved en stor mængde oliesyre, der er forløberen for de aromaer, der spiller en gunstig rolle i kødets organoleptiske egenskaber, og en nedsat mængde linolsyre, der i større mængder kan ødelægge produktets kvalitet, og som påvirkes af foderet, der består af de arter, der er typiske for skovene og græsningsarealerne i Toscana.

Desuden indvirker græsningen på den genetiske sammensætning og gør kødet særlig velegnet til konsum i frisk tilstand og til fremstilling af forarbejdede produkter, idet denne faktor resulterer i en større vandbindingsevne og dermed et minimalt svind ved tilberedning som følge af vandudtrækning og et minimalt tab af salt i den første fase af lagringen af forarbejdede produkter.

Det skal understreges, at kød fra »Cinta Senese« i dag har direkte tilknytning til oprindelsesområdet, navnlig fordi det tidligere blev særlig værdsat for sine kvaliteter, idet det betragtes som en repræsentant for den toskanske madtradition. Takket være de regionale forvaltningers fremstød vokser »Cinta Senese« kødets markedsandel til stadighed, og betegnelsen »Cinta Senese«, der forbindes med forskellige kødstykker, fremgår endog af restauranternes menukort.

I dag er kød med benævnelsen »Cinta Senese« meget efterspurgt, og priserne på dette kød er højere end på andet kød, hvilket fremgår af prislisten fra Camera di Commercio dell'Industria dell'Artigianato e Agricoltura di Siena (Sienas handels-, industri, håndværks- og landbrugskammer) fra 2001 og 2002.

Henvisning til offentliggørelsen af varespecifikationen

(Artikel 6, stk. 1, andet afsnit, i nærværende forordning)

Den konsoliderede udgave af varespecifikationen kan ses på webstedet: http://www.politicheagricole.it/flex/cm/pages/ServeBLOB.php/L/IT/IDPagina/3335.

Den kan ligeledes findes

ved at gå direkte ind på det italienske landbrugsfødevare- og skovministeriums hjemmeside (www.politicheagricole.it) og klikke på »Qualità« øverst til højre, derefter på »Prodotti DOP IGP STG« i venstre side og til sidst på »Disciplinari di Produzione all'esame dell'UE«.

(1) EUT L 343 af 14.12.2012, s. 1.